Ufahamu

Ulikuwa usiku wa manane niliposikia mayowe kutoka upande wa matlai. Parafujo za miguu ziliregea legelege huku mtima ukinipapasa papasa kana kwamba ibilisi alikuwa amealikwa huko. Migongano ya waza wazua ilinitawala pakubwa.

Kriski hii nilikuwa peke yangu baada ya nina na abu kungoa habla mlaesha ya ijumaa. Nilitoka mzo mzo kwa mwendo wa ulibwedi huku nikiukomea mlango kome kome. Huku nje kiza la kaniki lilienea na kuzagaa tepetepe tamdhiri nari nyikani. Nilirudi wangu wangu kiamboni na kuchukua kiangaza pamoja na rungu ya baba na hapo nikaelekea kule maana nilimazi vyema ya wahenga, “mbiu ya mgambo ikilia kuna jambo.

Nilienda kwa mwendo wa matiti na kila hatua niliyoifanya, mayowe yalizidi na mara hii niliweza kutambua sauti ya shangazi iliyo nyororo inayoweza kumtoa nyoka pangoni. Nilipokaribia mle kiamboni mwa shangazi, nilitulia tuli kama maji ya mtungi na nikasimama tisti tisti nikisubiri kwa hamaki na vishindo ambacho kingetoa. Ama kwa kweli nyakanga mahusuhi hawakutupaka mafuta kwa mdomo wa chupa waliporonga kuntu kuwa 'Asiyeogopa bakari, bakari ni yeye.

Hakuna lililotokea, hivyo niliingia mle nyumbani ambapo niliwakuta waja si haba wakilia kwa hofu. Machozi yaliwalenga machoni na kuwadondoka ndo ndo ndo licha ya kuwa ni wazee na maajuza. Nilielezewa kinaganaga kuwa mpenzi wake shangazi alikuwa ameshaenda kusiko marejeo labda nchi za ughaibuni. Kwa kweli waambao waliamba kifo ni mgeni ambaye habishi hodi.

Kifo cha huyu shababi kilitokea baada ya yeye kuwa na ugamui baina ya majambazi. Taratha ambao walikuwa wamenaswa na askari. Majambazi wale walitiwa mikononi baada ya yeye kuwashtaki kwamba wao ni wachuuza na walanguzi wa mihadarati. Hakujua kwamba alitia chumvi kwenye kidonda alakulihali hakupewa hata sekonti ya kujuta majuto ya mjukuu.

Kifo hakina huruma. Kilimpokonya shangazi mpenzi aliyemtegemea kwa hali na mali. Kweli mti mkuu ukigwa wana wa ndege huyumba. Muda si kiduchu adinasi wengi walifika kumpa shangazi mkono wa buriani na kumpa usaidizi chambilecho wahenga akufaaye kwa dhiki ndiye rafiki.